CELEX: 62008CN0390
Language: lt
Date: 2008-09-05 00:00:00
Title: Byla C-390/08 2008 m. rugsėjo 5 d. pareikštas ieškinys byloje Europos Bendrijų Komisija prieš Liuksemburgo Didžiąją Hercogystę

8.11.2008   
            
            
               LT
            
            
               Europos Sąjungos oficialusis leidinys
            
            
               C 285/27
            
         2008 m. rugsėjo 5 d. pareikštas ieškinys byloje Europos Bendrijų Komisija prieš Liuksemburgo Didžiąją Hercogystę
   
   (Byla C-390/08)
   (2008/C 285/45)
   Proceso kalba: prancūzų
   Šalys
   
      Ieškovė: Europos Bendrijų Komisija, atstovaujama U. Wölker ir J.-P. Keppenne
   
      Atsakovė: Liuksemburgo Didžioji Hercogystė
   Ieškovės reikalavimai
   
               —
            
            
               Pripažinti, kad neperdavusi reikalaujamos informacijos pagal 2004 m. vasario 11 d. Europos Parlamento ir Tarybos sprendimo Nr. 280/2004/EB dėl šiltnamio efektą sukeliančių dujų emisijos Bendrijoje monitoringo mechanizmo ir Kioto protokolo įgyvendinimo (1) 3 straipsnio 2 dalį, skaitomą kartu su 2005 m. vasario 10 d. Komisijos sprendimo Nr. 166/2005/EB, nustatančio 2004 m. vasario 11 d. Europos Parlamento ir Tarybos sprendimo Nr. 280/2004/EB dėl šiltnamio efektą sukeliančių dujų emisijos Bendrijoje monitoringo mechanizmo ir Kioto protokolo įgyvendinimo, įgyvendinimo taisykles (2), 8, 9, 10 ir 11 straipsniais, Liuksemburgo Didžioji Hercogystė neįvykdė įsipareigojimų pagal Sprendimo Nr. 280/2004/EB 3 straipsnio 2 dalį, skaitomą kartu su Sprendimo Nr. 166/2005/EB 8, 9, 10 ir 11 straipsniais.
            
         
               —
            
            
               Priteisti iš Liuksemburgo Didžiosios Hercogystės bylinėjimosi išlaidas.
            
         Ieškinio pagrindai ir pagrindiniai argumentai
   Pagal Sprendimo Nr. 280/2004/EB 3 straipsnio 2 dalį, skaitomą kartu su Sprendimu Nr. 166/2005/EB, valstybės narės turi pranešti Komisijai vėliausiai iki 2005 m. kovo 15 d., o po to — kas antri metai, apie nacionalines priemones, kurių imtasi siekiant apriboti ir (arba) sumažinti šiltnamio efektą sukeliančių dujų emisiją ir įgyvendinti Kioto protokolą.
   Tačiau šio ieškinio pareiškimo dieną atsakovė apie šias priemones dar nebuvo pranešusi.
   
      (1)  OL L 49, p. 1.
   
      (2)  OL L 55, p. 57.